tartuNLP/wikipedia-smugri-20251201 huggingface dataset:
Commana

Commana (bretoniksi "Kommanna") on kunta läntisessä Ranskassa Finistèren departementissa Bretagnen alueella. Se sijaitsee Monts d’Arrée vuoriston juurella.
Kunnan nähtävyyksiä on esihistoriallinen Mougau-Bihanin katettu kuja ("Allée couverte du Mougau-Bihan").
1920-luvulla paikkakunnalla tapahtui niin kutsuttu Seznecin tapaus, joka on yksi Ranskan kuuluisimmista rikoksista ja sitä seuranneita oikeudenkäyntejä. Tapauksessa paikallinen liikemies Pierre Quemeneur katosi, ja aiemmin hänen seurassaan ollutta Guillaume Seznecia syytettiin hänen murhastaan. Oletettua uhria ei koskaan löydetty, mutta Seznec kuitenkin tuomittiin murhasta ja tuomittiin pakkotyöhön Ranskan Guayanaan. Charles de Gaulle armahti Seznecin vuonna 1946. Muutama vuosi tämän jälkeen hänet tapettiin kuorma-auton yliajamana Pariisissa. Tapauksesta on tehty TV-elokuvia ja teatteriesityksiä.
Vistonída (kunnallisyksikkö)

Vistonída (; virallisesti Δημοτική Ενότητα Βιστωνίδας/Βιστωνίδος, "Dimotikí Enótita Vistonídas/Vistonídos") on yksi Ávdiran kunnan kunnallisyksiköistä ja entinen itsenäinen Kreikan kunta. Se sijaitsee Xánthin alueyksikössä Itä-Makedonian ja Traakian alueella. Kunnallisyksikön väkiluku on 10 435 (vuonna 2011).
Vistonídan kunnallisyksikkö käsittää Ávdiran kunnan keskiosan kunnallisyksikölle nimen antaneen Vistonída-järven länsipuolella. Kunnallisyksikön suurin asutus on koko kunnan kuntakeskus Geniséan kylä. Vistonída oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ávdiran kuntaan yhdessä Séleron kanssa, jolloin se muuttui uuden kunnan kunnallisyksiköksi.
Kunnallisyksikön osat.
Vistonídan kunnallisyksikkö muodostuu seuraavista kyläyhdyskunnista ja asutuksista:
Ágios Geórgios Tymfristoú

Ágios Geórgios Tymfristoú () on Kreikan kylä sekä samanniminen Makrakómin kunnan kunnallisyksikkö (Δημοτική Ενότητα Αγίου Γεωργίου Τυμφρηστού, "Dimotikí Enótita Agíou Georgíou Tymfristoú") ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 2 305 ja varsinaisen Ágios Geórgioksen kylän (myös "Ágios Geórgios Fthiótidas", Άγιος Γεώργιος Φθιώτιδας) väkiluku 420 (vuonna 2011).
Ágios Geórgioksen kylä sijaitsee Spercheiós-joen varrella eteläisessä Píndos-vuoristossa, noin 16 kilometriä länteen Makrakómin kaupungista. Kylä on nimetty Pyhän Georgioksen mukaan. Lukuisista muista samannimisistä kylistä erottavan lisänimensä se on saanut alueen Tymfristós-vuoresta. Ágios Geórgios Tymfristoún kunnallisyksikkö käsittää alueen Makrakómin kunnan länsiosassa.
Ágios Geórgios Tymfristoú oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Makrakómin kuntaan yhdessä Spercheiádan ja Tymfristóksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Ágios Geórgios Tymfristoún kunnallisyksikkö muodostuu seuraavista kyläyhdyskunnista ja asutuksista:
Aidipsós

Aidipsós (; myös "Edipsós") on Kreikan kylä sekä samanniminen Istiaía-Aidipsóksen kunnan kunnallisyksikkö (Δημοτική Ενότητα Αιδηψού, "Dimotikí Enótita Aidipsoú") ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 6 141 ja varsinaisen Aidipsóksen kylän väkiluku 1 249 (vuonna 2011).
Aidipsóksen kylä sijaitsee Euboian saaren luoteisosassa Pohjoisen Euboianlahden rannalla. Aidipsóksen kunnallisyksikkö käsittää Istiaía-Aidipsóksen kunnan länsiosan aivan saaren luoteiskärkeä lukuun ottamatta. Kunnallisyksikön suurin asutus on Loutrá Aidipsoún kaupunki vain pari kilometriä Aidipsóksen kylästä etelään. Kylä on perinyt nimensä Loutrá Aidipsoún paikalla sijainneelta antiikin ajan Aidepsoksen kaupungilta.
Aidipsós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Istiaía-Aidipsóksen kunnaksi yhdessä Artemísion, Istiaían, Lichádan ja Oreoín kanssa, jolloin se muuttui uuden kunnan kunnallisyksiköksi.
Kunnallisyksikön osat.
Aidipsóksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Amárynthos

Amárynthos () on Kreikan kaupunki sekä samanniminen Erétrian kunnan kunnallisyksikkö (Δημοτική Ενότητα Αμαρυνθίων, "Dimotikí Enótita Amarynthíon") ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 6 723 ja varsinaisen Amárynthoksen kaupungin väkiluku 3 647 (vuonna 2011).
Amárynthoksen pieni kaupunki sijaitsee Euboian saaren keskiosissa Eteläisen Euboianlahden rannalla noin kahdeksan kilometriä itään Erétrian kaupungista ja noin 28 kilometriä Chalkídan kaupungista. Amárynthoksen kunnallisyksikkö käsittää Erétrian kunnan itäosan. Kaupunki on ottanut nimensä antiikin ajan "Amarynthoksen" (, ) kaupungista, joka sijaitsi samalla seudulla. Se tunnettiin Artemis Amarynthian (tai Amarynthoksen) temppelistä. Nykyinen Amárynthos on pienimuotoinen lomakohde ja suosittu erityisesti ateenalaisten parissa.
Amárynthos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Erétrian kuntaan, jolloin se muuttui uuden kunnan kunnallisyksiköksi.
Kunnallisyksikön osat.
Amárynthoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Akraifnía

Akraifnía (; myös "Akrefnía"; virallisesti Δημοτική Ενότητα Ακραιφνίας, "Dimotikí Enótita Akraifnías") on yksi Orchomenóksen kunnan kunnallisyksiköistä ja entinen itsenäinen Kreikan kunta. Se sijaitsee Boiotian alueyksikössä Keski-Kreikan alueella. Kunnallisyksikön väkiluku on 2 752 (vuonna 2011).
Akraifnían kunnallisyksikkö käsittää Orchomenóksen kunnan itäosan. Se suurin asutus on Akraífnion kylä. Kumpikin on ottanut nimensä seudulla sijainneelta antiikin ajan Akraifian kaupungilta. Akraifnía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Orchomenóksen kuntaan, jolloin se muuttui uuden kunnan kunnallisyksiköksi.
Kunnallisyksikön osat.
Akraifnían kunnallisyksikkö muodostuu seuraavista kyläyhdyskunnista ja asutuksista:
Amfíkleia

Amfíkleia (; myös "Amfíklia") on Kreikan kaupunki sekä samanniminen Amfíkleia-Eláteian kunnan kunnallisyksikkö (Δημοτική Ενότητα Αμφίκλειας, "Dimotikí Enótita Amfíkleias") ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 4 186 ja varsinaisen Amfíkleian kaupungin väkiluku 3 012 (vuonna 2011).
Amfíkleian pieni kaupunki sijaitsee linnuntietä noin 30 kilometriä eteläkaakkoon Lamíasta ja noin 34 kilometriä luoteeseen Livadeiásta. Kylän alkuperäinen nimi on "Dadí" (Δαδί). Se nimettiin uudelleen vuonna 1915 lähellä sijainneen antiikin aikaisen Amfikaian eli Amfikleian kaupungin mukaan. Amfíkleian kunnallisyksikkö käsittää Amfíkleia-Eláteian kunnan länsiosan. Seudun nähtävyyksiin kuuluu muun muassa Dadín luostari ("Moní Dadíou").
Amfíkleia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amfíkleia-Eláteian kunnaksi yhdessä Eláteian ja Tithoréan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Amfíkleian kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Vaahteraliigan kausi 2017

Vaahteraliigan kausi 2017 oli Vaahteraliigan historian 38. kausi. Kausi käynnistyi 6. toukokuuta 2017 ja Vaahteramalja XXVIII pelattiin 9. syyskuuta 2017. Liigan mestaruuden voitti kuudennen kerran peräkkäin Helsinki Roosters.
Kauden jälkeen sarjan parhaana pelaajana palkittiin Roostersin pelinrakentaja Brandon Connette.
Runkosarja.
Kaudella 2017 pelattiin kaksinkertainen sarja.
Anthidóna

Anthidóna (, ) on Kreikan kylä sekä samanniminen Chalkídan kunnan kunnallisyksikkö (Δημοτική Ενότητα Ανθηδώνας/Ανθηδώνος, "Dimotikí Enótita Anthidónas/Anthidónos") ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 7 309 ja varsinaisen Anthidónan kylän väkiluku 129 (vuonna 2011).
Anthidónan kylä sijaitsee Manner-Kreikan puolella Pohjoisen Euboianlahden rannalla linnuntietä noin 13 kilometriä länsiluoteeseen Chalkídan kaupungista. Kylä on ottanut nimensä samalla paikalla sijainneelta antiikin ajan Anthedonin kaupungilta. Anthidónan kunnallisyksikkö käsittää Chalkídan kunnan länsiosan. Sen suurin asutus on Drosián kaupunki.
Anthidóna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chalkídan kuntaan yhdessä Avlídan, Lilántian ja Néa Artákin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Anthidónan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Huomautukset:
Antíkyra

Antíkyra (, ) on Kreikan kylä sekä samanniminen Dístomo-Aráchova-Antíkyran kunnan kunnallisyksikkö (Δημοτική Ενότητα Αντικύρας, "Dimotikí Enótita Antikýras") ja entinen itsenäinen kyläkunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 1 537 ja varsinaisen Antíkyran kylän väkiluku 1 448 (vuonna 2011).
Antíkyran kylä sijaitsee Korintinlahden pohjoisrannalla sijaitsevan, kylästä nimensä saaneen Antíkyranlahden rannalla linnuntietä noin 23 kilometriä länsilounaaseen Livadeiásta. Se on saanut nimensä samalla paikalla sijainneelta antiikin ajan Antikyran kaupungilta. Antíkyra oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dístomo-Aráchova-Antíkyran kunnaksi yhdessä Aráchovan ja Dístomon kanssa, jolloin se muuttui uuden kunnan kunnallisyksiköksi.
Kunnallisyksikön osat.
Antíkyran kunnallisyksikkö muodostuu seuraavista kyläyhdyskunnista ja asutuksista:
Aráchova

Aráchova (, ) on Kreikan kaupunki sekä samanniminen Dístomo-Aráchova-Antíkyran kunnan kunnallisyksikkö (Δημοτική Ενότητα Αράχωβας/Αραχόβης, "Dimotikí Enótita Aráchovas/Arachóvis") ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 2 770 ja varsinaisen Aráchovan kaupungin väkiluku 2 657 (vuonna 2011).
Aráchovan pieni kaupunki sijaitsee Livadeiásta Delfoíhin johtavan tien varressa, noin 26 kilometriä Livadeiásta länteen. Aráchovan kunnallisyksikkö käsittää Dístomo-Aráchova-Antíkyran kunnan luoteisosan. Aráchova oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dístomo-Aráchova-Antíkyran kunnaksi yhdessä Antíkyran ja Dístomon kanssa, jolloin se muuttui uuden kunnan kunnallisyksiköksi.
Kunnallisyksikön osat.
Aráchovan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Plounéour-Ménez

 
Plounéour-Ménez (bretoniksi "Plouneour-Menez") on kunta läntisessä Ranskassa Finistèren departementissa Bretagnen alueella. Se sijaitsee Monts d’Arrée vuoristossa.
Kunnan nähtävyyksiä on vuonna 1132 perustettu luostari "Abbaye du Relec". Se on yksi viidestä kohteesta Finistèren perintöreittiä ("Finistère Chemins du Patrimoine"). Luostarialue koostuu luostarin lisäksi suuresta romaanisesta kirkosta sekä puutarhoista ja niiden kasteluun tarvittavista useasta lammesta. Luostarin kirkko on historiallinen muistomerkki.
Avlída

Avlída (, ; virallisesti Δημοτική Ενότητα Αυλίδας/Αυλίδος, "Dimotikí Enótita Avlídas/Avlídos") on yksi Chalkídan kunnan kunnallisyksiköistä ja entinen itsenäinen Kreikan kunta. Se sijaitsee Euboian alueyksikössä Keski-Kreikan alueella. Kunnallisyksikön väkiluku on 9 306 (vuonna 2011).
Avlídan kunnallisyksikkö käsittää Chalkídan kunnan eteläosan Manner-Kreikan puolella Eteläisen Euboianlahden rannalla. Se on ottanut nimensä alueella sijainneelta antiikin ajan Auliin kaupungilta. Kunnallisyksikön suurin asutus on Paralía Avlídaksen kaupunki. Avlída oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chalkídan kuntaan yhdessä Anthidónan, Lilántian ja Néa Artákin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Avlídan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Avlónas (Euboia)

Avlónas (, ; virallisesti Δημοτική Ενότητα Αυλώνα/Αυλώνος, "Dimotikí Enótita Avlóna/Avlónos") on yksi Kými-Alivérin kunnan kunnallisyksiköistä ja entinen itsenäinen Kreikan kunta. Se sijaitsee Euboian alueyksikössä Keski-Kreikan alueella. Kunnallisyksikön väkiluku on 4 498 (vuonna 2011).
Avlónaksen kunnallisyksikkö käsittää Kými-Alivérin kunnan itäisen keskiosan Euboian saaren itärannikolla. Kunnallisyksikön suurin asutus on Avlonárin kylä. Avlónas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kými-Alivérin kunnaksi yhdessä Dýstoksen, Konístreen, Kýmin ja Taminaíoin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Avlónaksen kunnallisyksikkö muodostuu seuraavista kyläyhdyskunnista ja asutuksista:
Dafnoúsia

Dafnoúsia (; virallisesti Δημοτική Ενότητα Δαφνουσίων, "Dimotikí Enótita Dafnousíon") on yksi Lokroín kunnan kunnallisyksiköistä ja entinen itsenäinen Kreikan kunta. Se sijaitsee Fthiotiin alueyksikössä Keski-Kreikan alueella. Kunnallisyksikön väkiluku on 3 629 (vuonna 2011).
Dafnoúsian kunnallisyksikkö käsittää Lokroín kunnan pohjoisosan Pohjoisen Euboianlahden rannalla. Sen suurin asutus on Livanátesin kaupunki. Dafnoúsia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lokroín kunnaksi yhdessä Atalántin, Malesínan ja Opountían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Dafnoúsian kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Dávleia

Dávleia (; myös "Dávlia") on Kreikan kylä sekä samanniminen Livadeián kunnan kunnallisyksikkö (Δημοτική Ενότητα Δαύλειας, "Dimotikí Enótita Dávleias") ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 1 686 ja varsinaisen Dávleian kylän väkiluku 1 232 (vuonna 2011).
Dávleian kylä sijaitsee linnuntietä noin 15 kilometriä luoteeseen Livadeián kaupungista. Se on ottanut nimensä samalla paikalla sijainneelta antiikin aikaiselta Dauliin kaupungilta. Dávleian kunnallisyksikkö käsittää Livadeián kunnan luoteisosan. Dávleia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Livadeián kuntaan yhdessä Chairóneian, Koróneian ja Kyriákin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Dávleian kunnallisyksikkö muodostuu seuraavista kyläyhdyskunnista ja asutuksista:
Dervenochória

Dervenochória (; virallisesti Δημοτική Ενότητα Δερβενοχωρίων, "Dimotikí Enótita Dervenochoríon") on yksi Tanágran kunnan kunnallisyksiköistä ja entinen itsenäinen Kreikan kunta. Se sijaitsee Boiotian alueyksikössä Keski-Kreikan alueella. Kunnallisyksikön väkiluku on 1 869 (vuonna 2011).
Dervenochórian kunnallisyksikkö käsittää Tanágran kunnan eteläosan. Kunnallisyksikön suurin asutus on Skoúrtan kylä. Dervenochória oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tanágran kuntaan yhdessä Oinófytan ja Schimatárin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Dervenochórian kunnallisyksikkö muodostuu seuraavista kyläyhdyskunnista ja asutuksista:
Desfína

Desfína () on Kreikan kylä sekä samanniminen Delfoín kunnan kunnallisyksikkö (Δημοτική Ενότητα Δεσφίνας, "Dimotikí Enótita Desfínas") ja entinen itsenäinen kunta. Se sijaitsee Fokiin alueyksikössä Keski-Kreikan alueella. Koko kunnallisyksikön väkiluku on 1 988 ja varsinaisen Desfínan kylän väkiluku 1 824 (vuonna 2011).
Desfínan kylä sijaitsee linnuntietä noin seitsemän kilometriä etelään Delfoín kylästä ja vajaa viisi kilometriä Korintinlahteen kuuluvan Itéanlahden koillisrannasta. Desfínan kunnallisyksikkö käsittää Delfoín kunnan kaakkoisosan Korintinlahden rannalla, mukaan lukien Itéanlahden ja Antíkyranlahden välisen niemen. Desfína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Delfoín kuntaan yhdessä Ámfissan, Galaxídin, Gravián, Itéan, Kallieísin ja Parnassóksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Desfínan kunnallisyksikkö muodostuu seuraavista kyläyhdyskunnista ja asutuksista:
Dírfys (kunnallisyksikkö)

Dírfys (; transl. myös "Dírfis"; virallisesti Δημοτική Ενότητα Διρφύων, "Dimotikí Enótita Dirfýon") on yksi Dírfys-Messápian kunnan kunnallisyksiköistä ja entinen itsenäinen Kreikan kunta. Se sijaitsee Euboian alueyksikössä Keski-Kreikan alueella. Kunnallisyksikön väkiluku on 5 473 (vuonna 2011).
Dírfyksen kunnallisyksikkö käsittää Dírfys-Messápian kunnan kaakkoisosan Euboian saaren keskiosissa. Se on nimetty alueen Dírfi- eli Dírfys-vuoren mukaan. Kunnallisyksikön suurin asutus on Pissónaksen kylä. Dírfys oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dírfys-Messápian kunnaksi yhdessä Messápian kanssa, jolloin se muuttui uuden kunnan kunnallisyksiköksi.
Kunnallisyksikön osat.
Dírfysin kunnallisyksikkö muodostuu seuraavista kyläyhdyskunnista ja asutuksista:
Dýstos (kunnallisyksikkö)

Dýstos () on Kreikan kylä sekä Kými-Alivérin kunnan kunnallisyksikkö (Δημοτική Ενότητα Δυστίων/Διστύων, "Dimotikí Enótita Dystíon/Distýon") ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 4 818 ja varsinaisen Dýstoksen kylän väkiluku 586 (vuonna 2011).
Dýstoksen kylä sijaitsee Euboian saaren eteläisissä keskiosissa saaren suurimman järven Dýstoksen pohjoispuolella. Sekä kylä että järvi ovat saaneet nimensä seudulla sijainneesta antiikin aikaisesta Dystoksen kaupungista. Dýstoksen kunnallisyksikkö käsittää Kými-Alivérin kunnan eteläosan. Sen suurin asutus on Zárakeen kylä.
Dýstos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kými-Alivérin kunnaksi yhdessä Avlónaksen, Konístreen, Kýmin ja Taminaíoin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Dýstoksen kunnallisyksikkö muodostuu seuraavista kyläyhdyskunnista ja asutuksista:
Echinaíoi

Echinaíoi (; virallisesti Δημοτική Ενότητα Εχιναίων, "Dimotikí Enótita Echinaíon") on yksi Stylídan kunnan kunnallisyksiköistä ja entinen itsenäinen Kreikan kunta. Se sijaitsee Fthiotiin alueyksikössä Keski-Kreikan alueella. Kunnallisyksikön väkiluku on 3 764 (vuonna 2011).
Echinaíoin kunnallisyksikkö käsittää Stylídan kunnan keskiosan. Eteläosassaan se ulottuu Maliakóslahden rantaan. Kunnallisyksikön suurin asutus on Achinóksen kylä. Echinaíoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Stylídan kuntaan yhdessä Pelasgían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Echinaíoin kunnallisyksikkö muodostuu seuraavista kyläyhdyskunnista ja asutuksista:
Eláteia

Eláteia (; myös "Elátia") on Kreikan kaupunki sekä samanniminen Amfíkleia-Eláteian kunnan kunnallisyksikkö (Δημοτική Ενότητα Ελάτειας, "Dimotikí Enótita Eláteias") ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 3 538 ja varsinaisen Eláteian kaupungin väkiluku 2 372 (vuonna 2011).
Eláteian pieni kaupunki sijaitsee linnuntietä noin 41 kilometriä kaakkoon Lamíasta ja noin 23 kilometriä luoteeseen Livadeiásta. Asutuksen alkuperäinen nimi oli "Drachmáni" (Δραχμάνι). Se nimettiin uudelleen vuonna 1916 lähellä sijaineen antiikin aikaisen Elateian kaupungin mukaan. Eláteian kunnallisyksikkö käsittää Amfíkleia-Eláteian kunnan itäosan.
Eláteia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amfíkleia-Eláteian kunnaksi yhdessä Amfíkleian ja Tithoréan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Eláteian kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Elýmnioi

Elýmnioi (; virallisesti Δημοτική Ενότητα Ελυμνίων, "Dimotikí Enótita Elymníon") on yksi Mantoúdi-Límni-Agía Ánnan kunnan kunnallisyksiköistä ja entinen itsenäinen Kreikan kunta. Se sijaitsee Euboian alueyksikössä Keski-Kreikan alueella. Kunnallisyksikön väkiluku on 4 490 (vuonna 2011).
Elýmnioin kunnallisyksikkö käsittää Mantoúdi-Límni-Agía Ánnan kunnan länsiosan Euboian saaren pohjoisosassa Pohjoisen Euboianlahden rannalla. Kunnallisyksikön suurin asutus on Límnin kylä. Sekä kyseinen kylä että kunnallisyksikkö ovat oletettavasti perineet nimensä antiikin ajan Elymnionin kaupungilta. Elýmnioi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mantoúdi-Límni-Agía Ánnan kunnaksi yhdessä Kiréaksen ja Niléaksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Elýmnioin kunnallisyksikkö muodostuu seuraavista kyläyhdyskunnista ja asutuksista:
Galaxídi

Galaxídi (; myös "Galaxeídi", Γαλαξείδι) on Kreikan kaupunki sekä samanniminen Delfoín kunnan kunnallisyksikkö (Δημοτική Ενότητα Γαλαξιδίου, "Dimotikí Enótita Galaxidíou") ja entinen itsenäinen kunta. Se sijaitsee Fokiin alueyksikössä Keski-Kreikan alueella. Koko kunnallisyksikön väkiluku on 2 989 ja varsinaisen Galaxídin kaupungin väkiluku 2 011 (vuonna 2011).
Galaxídin pieni kaupunki sijaitsee Korintinlahteen kuuluvan Itéanlahden länsirannalla. Galaxídin kunnallisyksikkö käsittää Delfoín kunnan lounaisosan. Galaxídi on perinteinen merenkulkukaupunki, ja sen nähtävyyksiin kuuluu muun muassa merenkulku- ja historiallinen museo. Kaupunki muistuttaa mantereisesta sijainnistaan huolimatta ulkoisesti monin tavoin kreikkalaista saaristokaupunkia, sillä se sai tien vasta vuonna 1963, jota ennen sinne kuljettiin meriteitse. Kaupungin nähtävyyksiin lukeutuu Galaxídin arkeologinen museo.
Galaxídi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Delfoín kuntaan yhdessä Ámfissan, Desfínan, Gravián, Itéan, Kallieísin ja Parnassóksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Galaxídin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Yritysmuodot Venäjällä

Nämä ovat yritysmuotoja Venäjällä.
Osakeyhtiön perustaa yksi tai useampi henkilö ja sen perustajaosuus on jaettu osallistuville osakkeille. Osakeyhtiöön osallistujat eivät ole vastuussa yhtiön velvoitteista ja kärsivät tappioiden riskeistä. Osakkeenomistajien määrä voi olla enintään 50.
Yksityisen Osakeyhtiön osakkeita jaetaan vain perustajien tai muun ennalta määrätyn henkilöryhmän kesken. Suljetulla yhtiöllä on oikeus tehdä suljettu osakemerkintä, kun taas suljetun yhtiön osakkeenomistajilla on etuoikeus ostaa muiden yhtiön osakkeenomistajien myymät osakkeet. Yhtiön osakkeenomistajien määrä ei saa olla yli 50.
Julkisella Osakeyhtiöllä on oikeus tehdä avoin merkintä omille osakkeilleen. Osakkeenomistajilla ei ole etuoikeutta ostaa osakkeita, joita muut osakkeenomistajat myyvät. Osakkeenomistajien lukumäärä on rajoittamaton.
Gorgopótamos (kunnallisyksikkö)

Gorgopótamos () on Kreikan kylä sekä samanniminen Lamían kunnan kunnallisyksikkö (Δημοτική Ενότητα Γοργοποτάμου, "Dimotikí Enótita Gorgopotámou") ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 3 374 ja varsinaisen Gorgopótamoksen kylän väkiluku 420 (vuonna 2011).
Gorgopótamoksen kylä sijaitsee sille nimen antaneen Spercheiós-joen sivuhaaran Gorgopótamoksen varrella noin kahdeksan kilometriä lounaaseen Lamían kaupungista. Gorgopótamoksen kunnallisyksikkö käsittää alueen Lamían kunnan eteläosassa.
Gorgopótamos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lamían kuntaan yhdessä Leianokládin, Pávlianin ja Ypátin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Gorgopótamoksen kunnallisyksikkö muodostuu seuraavista kyläyhdyskunnista ja asutuksista:
Kafiréas (kunnallisyksikkö)

Kafiréas (; virallisesti Δημοτική Ενότητα Καφηρέα/Καφηρέως, "Dimotikí Enótita Kafiréa/Kafiréos") on yksi Kárystoksen kunnan kunnallisyksiköistä ja entinen itsenäinen Kreikan kyläkunta. Se sijaitsee Euboian alueyksikössä Keski-Kreikan alueella. Kunnallisyksikön väkiluku on 342 (vuonna 2011).
Kafiréaksen kunnallisyksikkö käsittää Kárystoksen kunnan itäosan sille nimen antaneella Kafiréaksen niemellä, joka muodostaa Euboian saaren kaakkoiskärjen. Kunnallisyksikön suurin asutus on Amygdaléan kylä. Kafiréas oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kárystoksen kuntaan yhdessä Marmárin ja Stýran kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kafiréaksen kunnallisyksikkö muodostuu seuraavista kyläyhdyskunnista ja asutuksista:
Katoaminen (elokuva)

Katoaminen, videona nimellä Yön muukalaiset ("The Disappearance") on Stuart Cooperin ohjaama brittiläis-kanadalainen jännityselokuva vuodelta 1977. Sen ovat käsikirjoittaneet Derek Marlowe ja Paul Mayersberg. Pääosia näyttelevät Donald Sutherland ja Francine Racette, jotka ovat aviopari myös tosielämässä, sekä elokuvan tuottajanakin toiminut David Hemmings. Elokuvan pääkuvaajana on toiminut Stanley Kubrickin 1970-luvun vakiokuvaaja John Alcott.
Juoni.
Kanadan Montrealissa asuva palkkamurhaaja (Sutherland) menettää otteen ammattiinsa ja elämäänsä, kun hänen vaimonsa (Raclette) katoaa mystisesti. Vähitellen selviää, että katoaminen liittyy miehen seuraavaan työkeikkaan Britanniassa.
Vastaanotto.
"The New York Timesin" Janet Maslin piti vuonna 1981 elokuvan henkilöhahmoja oudon surullisina ja tärkeilevinä ja elokuvaa kovin hitaana ja pinnallisena, mitä upea kuvaus vain korostaa. DVD Talk -sivuston Stuart Galbraith IV taas näki "Katoamisen" vuoden 2013 parhaisiin dvd-julkaisuihin kuuluvana upean kuvauksensa, näyttelijäntyönsä ja aikuismaisen haastavuutensa vuoksi. "Video-oppaassa" vuodelta 1994 Bello Romano piti elokuvaa turhan hidasliikkeisenä ja raskaudessaan teennäisenä ja antoi sille kaksi tähteä viidestä, mikä vastaa sanallista arviota ”keskinkertainen”.
Greg Poehler

Gregory M. Poehler (s. 11. lokakuuta 1974 Boston, Massachusetts, Yhdysvallat) on yhdysvaltalainen koomikko, käsikirjoittaja, näyttelijä ja tuottaja. Hänet tunnetaan ruotsalaisesta tilannekomediastaan "Tervetuloa Ruotsiin!", jonka hän on luonut ja jossa hän näyttelee. 
Poehler muutti Tukholmaan silloisen tyttöystävänsä ja nykyisen vaimonsa Charlottan kanssa vuonna 2006. Hän menestyi stand up -komiikassa ja jätti päivätyönsä asianajajana pyrkiäkseen päätoimista uraa viihdealalla, suurelta osin isosiskonsa Amy Poehlerin vaikuttamana.
Giovan Battista Andreini

Giovan Battista Andreini (1578 Firenze – 1654 Reggio nell’Emilia) oli italialainen näyttelijä ja näytelmäkirjailija. Hänen tyylilajinsa oli commedia dell’arte. Andreini on mainittu erääksi aikakautensa merkittävimmistä näyttämötaiteilijoista.
Elämä ja ura.
Giovan Battista Andreinin vanhemmat olivat näyttelijäpariskunta Francesco Andreini ja Isabella Canali. Hän opiskeli Bolognan yliopistossa ja liittyi 1595 näyttelijäryhmään Comici Gelosi. Vuonna 1604 hän perusti näyttelijäryhmän nimeltään Comici Fedeli, joka esiintyi muun muassa Ranskan kuninkaallisessa hovissa.
Andreini kirjoitti yli 50 julkaistua näytelmäkäsikirjoitusta. Useat niistä ovat tyyliltään puheteatterin ja musiikkiteatterin välimaastossa, kuten "L’Adamo" (Milano, 1613) ja "La Maddalena".
Andreini avioitui 1600-luvun alussa näyttelijä Virginia Ramponin kanssa, jolle hän omisti ensimmäisen käsikirjoituksensa "Florindan". Virginia Ramponi kuoli Bolognassa 1630-luvun alussa. Sittemmin Andreini avioitui Virginia Rotarin kanssa.
Johnny Eck

John Eckhardt Jr. (27. elokuuta 1911 Baltimore, Maryland, Yhdysvallat – 5. tammikuuta 1991 Baltimore, Maryland, Yhdysvallat) oli yhdysvaltalainen sirkusesiintyjä, joka oli syntynyt ilman alaraajoja. Eckillä oli rooli Tod Browningin elokuvassa "Freaks – kummajaiset" ja useissa "Tarzan"-elokuvissa.
Huelgoat

 
Huelgoat (bretoniksi "An Uhelgoad") on kunta läntisessä Ranskassa Finistèren departementissa Bretagnen alueella. Se sijaitsee Argentjoen varrella Monts d’Arréen vuoristossa.
1800-luvulla matkailijoita alkoi kiinnostaa Huelgoatin metsä, joka tunnetaan nimellä Breton Fontainebleau. Varsinkin metsän erikoiset pyöreät kivet ovat kiinnostaneet ihmisiä vuosisatojen ajan, ja ne ovat innoittaneet useita kelttiläisiä legendoja. Myös Kuningas Arthurin tarina on liitetty Huelgoatin metsään, ja siellä olevaan Artuksen leiriin ("Camp d'Artus"). Leirissä on luonnon muovaama kivinen portti. Todellisuudessa leirissä asui gallialainen Osismes-heimo jo useita vuosisatoja ennen Kuningas Arthuria. Kunta metsineen on osa Armorikan luonnonpuistoa (Parc naturel régional d'Armorique).
Hirmula

Hirmula on Keminmaan kylä Meri-Lapissa Kemijoen varrella. Kylä sijaitsee Lautiosaaresta pohjoiseen, kohti Tervolaa ja Rovaniemeä. Hirmulan sijainti on Kemijoen itäpuolella. Muita läheisiä kyliä ovat Ilmola ja Maula. Nämä muodostavat yhdessä niin sanotun "Hilma-kyliksi" kutsutun ryppään.
Lähteet.
HILMA-kylät ry | Hirmula-Ilmola-Maula
The Aviators

The Aviators on suomalainen rockabilly-yhtye, joka on kotoisin Jyväskylästä. Aktiivisimmillaan vuosina 1977–1983 ollut yhtye levytti Poko Rekordsille kaksi singleä ja yhden mini-LP:n. The Aviators ei saavuttanut mainittavaa mediahuomiota olemassaolonsa aikana. 
The Aviators hajosi vuonna 1983, mutta on keikkaillut tämän jälkeen satunnaisesti vaihtelevalla ohjelmistolla. Vuonna 2017 The Aviatorsin tuotanto koottiin kokoelma-albumiksi, joka sisältää myös yhden uuden kappaleen.
Hurrikaani Florence

Florence oli hurrikaani Atlantilla joka koetteli Kaakkois-Yhdysvaltoja 14.–16. syyskuuta 2018. Se on vuoden 2018 hurrikaanikauden kuudes nimetty myrsky.
Florence on viisiportaisella asteikolla askelmalla 4. Pahimmin se aiheutti tuhoa Etelä- ja Pohjois-Carolinan osavaltioissa. Se vaati ainakin 22 ihmisen hengen.
Urbicus

Urbicus (s. noin 200) oli firenzeläinen Roomassa taistellut gladiaattori, tyypiltään secutori. Hän kuoli vain 22-vuotiaana oltuaan huipulla.
Ura.
Urbicus taisteli primus palus -luokassa, joka oli korkein gladiaattoriluokka. Hän oli 22-vuotiaana otellut jo 13 kertaa. Voittaneet gladiaattorit saivat joskus itse päättää, saisiko hävinnyt vastustaja jäädä henkiin vai ei. Hänen hautakivensä perusteella ”Neuvoni on: tapa aina hävinnyt vastustajasi.” Urbicus antoi erään gladiaattorin elää, ja myöhemmin tämä voitti Urbicuksen. Hänen tyttärensä mukaan Urbicus antoi useiden vastustajiensa elää.
Ennen kuolemaansa Urbicus oli ollut naimisissa seitsemän vuotta Laurician kanssa ja parilla oli kaksi tytärtä Olympia ja Fortunensis.
Tlemcen

Tlemcen () on yli 170 000 asukkaan kaupunki Luoteis-Algeriassa lähellä Marokon rajaa. 
Maantiede.
Tlemcen sijaitsee Algerian luoteisosissa Tlemcenin maakunnassa lähellä Marokon rajaa. Kaupunki on rakennettu Tlemcen-vuoriston ja tasankojen väliin noin 800 metrin korkeudelle merenpinnasta.
Ilmasto.
Tlemcen sijaitsee riittävästi sisämaassa välttyäkseen Välimeren ilmankosteudelta mutta tarpeeksi lähellä ollakseen kesällä viileä. Ilmastonsa vuoksi Tlemcen kehittyi ja oli historiallisesti merkittävä kaupunki.
Talous.
Tlemcenissa tuotetaan paljon maataloustuotteita, tekstiilejä, nahkaa ja metallikäsitöitä. Kaupungissa on jonkin verran kevytteollisuutta.
Liikenne.
Tlemcenin on päivittäisiä lentoja Algerista. Linja-autolla ja junalla pääsee noin kahdessa tunnissa Oranista.
Nähtävyydet.
Tlemcenissa sijaitsee Sidi el Halouin suuri moskeija.
I Want to Die in New Orleans

I Want to Die in New Orleans on yhdysvaltalaisen $uicideboy$-rapduon tekemä albumi. Se julkaistiin 7. syyskuuta 2018.
Il me donne rendez-vous

Il me donne rendez-vous on Nathalie Santamarian esittämä kappale, joka edusti Ranskaa vuoden 1995 Eurovision laulukilpailussa Irlannin Dublinissa.
Kappale sijoittui Euroviisuissa neljänneksi 94 pisteellä.
Je suis un vrai garçon

Je suis un vrai garçon on Nina Moraton esittämä kappale, joka edusti Ranskaa vuoden 1994 Eurovision laulukilpailussa Irlannin Dublinissa.
Kappale sijoittui Euroviisuissa seitsemänneksi 74 pisteellä.
Einari Mässeli

Einari Mässeli (4. tammikuuta 1898 Säkäjärvi, Virolahti – 4. joulukuuta 1966 Virolahti) oli suomalainen maastohiihtäjä.
Siviiliurallaan maanviljelijänä toimineen Einari Mässelin hiihtäjänuran parhaat vuodet osuivat varsin myöhäisiin uravuosiin eli 1930-luvun taitteeseen. Silloin hän oli lähes 30-vuotias. Uransa aikana hän edusti Virolahden Sampoa. 
Hiihdon ensimmäinen merkittävä voitto tuli Suojeluskuntajärjestön mestaruuskilpailuissa, joissa hän keväällä 1927 voitti 20 kilometrin hiihdon. Ensimmäisen kerran Mässeli nousi mitalistiksi SM-hiihdoissa Helsingin vuoden 1928 SM-kisoissa saavuttaen 10 kilometrin hopeaa. Joukkuekisassa hän oli mukana Virolahden Sampon hopeaa saavuttaneessa joukkueessa. 
Vuoden 1928 olympiakatsastuksissa Mässeli vakuutti voitoillaan ja valittiin Suomen edustajaksi St. Moritzin talviolympialaisiin, joissa hän oli pikamatkan eli 18 kilometrin matkalla 13:s. Seuraavina vuosina tuli muutamia hyviä sijoituksia, kuten Salpausselän 30 kilometrin pronssi vuonna 1929 ja vuonna 1931 10 kilometrin pikamatkan 4. sija. Suojeluskuntamestaruus 20 kilometrillä tuli vielä toisen kerran vuonna 1932. Samana vuonna hän oli myös Suomen ikämiesmestari.
J’ai volé la vie

J’ai volé la vie () on Nathalie Pâquen esittämä kappale, joka edusti Ranskaa vuoden 1989 Eurovision laulukilpailussa Sveitsin Lausannessa.
Kappale sijoittui Euroviisuissa kahdeksanneksi 60 pisteellä.
Ranskan yhdistynyt protestanttikirkko

Ranskan yhdistynyt protestanttikirkko () on protestanttinen kristillinen kirkkokunta Ranskassa. Se syntyi vuonna 2013, kun Ranskan evankelisluterilainen kirkko ja Ranskan reformoitu kirkko yhdistyivät, mistä johtuen kirkko on tunnustukseltaan sekä luterilainen, reformoitu.
Kirkko päätti hyväksyä samaa sukupuolta olevien parien vihkimisen vuonna 2015. Samalla päätettiin, että yksittäiset pastorit ja seurakunnat saavat itse päättää vihkivätkö he vai eivät, sillä huolimatta suuren enemmistön kannatuksesta kirkossa on myös asiasta perinteisemmin ajattelevia.
Ajatar (yritys)

Ajatar oli naisten takkeja ja turkkeja myynyt yritys Helsingin keskustan Forum-kauppakeskuksessa. Sen perustivat Yrjö Uitto ja Olavi Uitto vuonna 1952, ja 1970-luvun alusta se oli Ihatsun perheen omistama. Syyskuussa 2018 yritys kertoi lopettavansa toimintansa vuoden 2018 vuoden lopussa markkinatilanteen muutoksen ja Forumin uuden omistajan vuokrankorotuksen takia.
Suurelle yleisölle Ajatar tuli tunnetuksi 1970-luvun alusta lähtien televisiomainonnassa käytetystä, Kalle Kaartisen säveltämästä jinglestä ”Ajatar on Forumissa / Forumissa Mannerheimintiellä / Auki joka ilta kello kahdeksaan...”. Samalla Ajatar teki tunnetuksi 1980-luvulla laajentunutta Forum-kauppakeskusta yleisemminkin, kuten vuoden 1990 parodisessa bussinkylkimainoksessa ”Jos tämä bussi ei liiku, ajajatar on Forumissa”.
Historiaa.
Ajatar perustettiin vuonna 1952 erityisesti myymään toisen perustajan Olavi Uiton omistaman Vaato Oy -kappatehtaan takkeja. Vuonna 1964 puolet omistuksesta siirtyi Jorma Ihatsulle, joka osti Ajattaren kokonaan itselleen 1970-luvun alussa. Ihatsun perheen Euromarket-konserni omisti tuolloin myös muun muassa Valintatalo- ja Aleksi 13 -ketjut. Ajatarta ei laajennettu ketjuksi eikä sen valikoimaa lisätty, vaan sen ainoa myymälä keskittyi naisten päällystakkeihin, turkkeihin, turkispäähineisiin ja niihin liittyviin asusteisiin. Vuoden 1991 sukupolvenvaihdoksessa omistajaksi tulivat sisarukset Maarit ja Harri Ihatsu sekä Harrin vaimo Sari, joka ryhtyi Ajattaren toimitusjohtajaksi anoppinsa Raili Ihatsun jälkeen. Sari Ihatsu toimi Ajattaren toimitusjohtajana toiminnan loppuun asti. 2010-luvulla Ajatar erikoistui eurooppalaisten huippumerkkeihin kuten Moncler, Fendi, Ted Baker ja Armani Collezioni.
Nilutamidi

Nilutamidi (C12H10N3O4F3) on aromaattinen orgaaninen yhdiste. Yhdiste on antiandrogeeni ja sitä käytetään eturauhassyövän hoidossa.
Ominaisuudet ja käyttö.
Nilutamidi sitoutuu androgeenireseptoreihin ja on niiden antagonisti eli estää androgeenihormonien kuten testosteronin vaikutuksen. Se voi myös estää androgeenien biosynteesiä ihmisen elimistössä. Nilutamidia voidaan käyttää androgeeneille herkkien eturauhassyöpätyyppien hoidossa varsinkin silloin kun syöpä tekee etäpesäkkeitä. Nilutamidia käytetään usein yhdessä gonadoliberiinin antagonistien kanssa.
Nilutamidin mahdollisia haittavaikutuksia ovat vatsakivut, huonovointisuus, ripuli, rintojen kasvu, keuhkotulehdus ja heikentynyt pimeänäkö. Lääkeaine ei ole yhteensopiva alkoholin kanssa.
Gendarmerie nationale

Gendarmerie nationale on Ranskan sisäministeriön alainen, poliisitehtäviä hoitava sotilaallinen organisaatio. Santarmit huolehtivat mm. turvallisuudesta alueella, joka kattaa 95 % Ranskasta ja 50 % väestöstä. Heidän roolinsa on monimuotoinen: toiminta sisältää mm. suojelemista, pelastamista, tutkimista, pidätyksiä ja taistelua. Kaupungeissa santarmilaitoksen tilalla toimii poliisi.
Santarmilaitos on Ranskan vanhimpia instituutioita. Sen juuret juontavat vuoteen 1720. Vuonna 1791 nimi “Maréchaussée” korvattiin nimellä Gendarmerie. Sana “Maréchaussée” tarkoitti alun pitäen kuninkaallisia joukkoja ajalta ennen vallankumousta.
Organisaatio.
Gendarmerie nationale on jaettu 22 alueeseen, joissa jokainen komentaja vastaa joukkojen sijoittamisista ja toiminnasta. Alueelliset Gendarmerie-joukot koostuvat seuraavasti:
Lähde:
Henkilöstö.
Gendarmerie nationale koostuu sekä sotilas- että siviilihenkilöstöstä. Kokonaisvahvuus on yli 98000 henkilöä seuraavasti: 
Terrorismin torjunta.
Tehtäviin kuuluu nykyisin myös terrorismin torjunta, jota tehdään 25 alueellisessa yksikössä. Vuonna 2015 tehtiin kolmivuotinen suunnitelma 210 työpaikan lisäämisestä alueelliseen tiedusteluun.
Kallieís

Kallieís (; virallisesti Δημοτική Ενότητα Καλλιέων, "Dimotikí Enótita Kalliéon") on yksi Delfoín kunnan kunnallisyksiköistä ja entinen itsenäinen Kreikan kunta. Se sijaitsee Fokiin alueyksikössä Keski-Kreikan alueella. Kunnallisyksikön väkiluku on 1 673 (vuonna 2011).
Kallieísin kunnallisyksikkö käsittää Delfoín kunnan luoteisosan. Sen suurin asutus on Athanásios Diákoksen kylä. Kallieís oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Delfoín kuntaan yhdessä Ámfissan, Desfínan, Galaxídin, Gravián, Itéan ja Parnassóksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kallieíin kunnallisyksikkö muodostuu seuraavista kyläyhdyskunnista ja asutuksista:
Kiréas

Kiréas (; virallisesti Δημοτική Ενότητα Κηρέως/Κηρέα, "Dimotikí Enótita Kiréos/Kiréa") on yksi Mantoúdi-Límni-Agía Ánnan kunnan kunnallisyksiköistä ja entinen itsenäinen Kreikan kunta. Se sijaitsee Euboian alueyksikössä Keski-Kreikan alueella. Kunnallisyksikön väkiluku on 5 411 (vuonna 2011).
Kiréaksen kunnallisyksikkö käsittää Mantoúdi-Límni-Agía Ánnan kunnan eteläosan. Kunnallisyksikön suurin asutus on Mantoúdin kaupunki. Kiréas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mantoúdi-Límni-Agía Ánnan kunnaksi yhdessä Elýmnioin ja Niléaksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kiréaksen kunnallisyksikkö muodostuu seuraavista kyläyhdyskunnista ja asutuksista:
Konístres

Konístres (, ) on Kreikan kylä sekä samanniminen Kými-Alivérin kunnan kunnallisyksikkö (Δημοτική Ενότητα Κονιστρών, "Dimotikí Enótita Konistrón") ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 3 023 ja varsinaisen Konístresin kylän väkiluku 575 (vuonna 2011).
Konístresin kylä sijaitsee Euboian saaren keskiosissa. Konístresin kunnallisyksikkö käsittää alueen Kými-Alivérin kunnan pohjoisosissa. Konístres oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kými-Alivérin kunnaksi yhdessä Avlónaksen, Dýstoksen, Kýmin ja Taminaíoin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Konístresin kunnallisyksikkö muodostuu seuraavista kyläyhdyskunnista ja asutuksista:
Kyriáki

Kyriáki (; myös transl. "Kiriáki") on Kreikan kaupunki sekä samanniminen Livadeián kunnan kunnallisyksikkö (Δημοτική Ενότητα Κυριακίου, "Dimotikí Enótita Kyriakíou") ja entinen itsenäinen kaupunkikunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 2 298 ja varsinaisen Kyriákin kaupungin väkiluku 2 185 (vuonna 2011).
Kyriákin pieni kaupunki sijaitsee linnuntietä noin 12 kilometriä lounaaseen Livadeián kaupungista. Kyriákin kunnallisyksikkö käsittää Livadeián kunnan lounaisosan ja ulottuu Korintinlahteen kuuluvan Antíkyranlahden rannalle. Kyriáki oli itsenäinen kaupunkikunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Livadeián kuntaan yhdessä Chairóneian, Dávleian ja Koróneian kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kyriákin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Leianokládi

Leianokládi (; myös "Lianokládi") on Kreikan kylä sekä samanniminen Lamían kunnan kunnallisyksikkö (Δημοτική Ενότητα Λειανοκλαδίου, "Dimotikí Enótita Leianokladíou") ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 2 186 ja varsinaisen Leianokládin kylän väkiluku 1 085 (vuonna 2011).
Leianokládin kylä sijaitsee noin 12 kilometriä länteen Lamían kaupungista. Leianokládin kunnallisyksikkö käsittää alueen Lamían kunnan pohjoisosissa. Leianokládi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lamían kuntaan yhdessä Gorgopótamoksen, Pávlianin ja Ypátin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Leianokládin kunnallisyksikkö muodostuu seuraavista kyläyhdyskunnista ja asutuksista:
Licháda (kunnallisyksikkö)

Licháda (, ) on Kreikan kylä sekä samanniminen Istiaía-Aidipsóksen kunnan kunnallisyksikkö (Δημοτική Ενότητα Λιχάδας/Λιχάδος, "Dimotikí Enótita Lichádas/Lichádos") ja entinen itsenäinen kyläkunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 1 122 ja varsinaisen Lichádan kylän väkiluku 181 (vuonna 2011).
Lichádan kylä sijaitsee Euboian saaren luoteiskärjessä. Kunnallisyksikkö käsittää koko luoteiskärjen alueen, ja sen suurin asutus on Ágios Geórgioksen kylä. Niemenkärjen edustalla sijaitsevat pienet Lichádes-saaret. Kreikkalaisessa mytologiassa nimet Licháda ja Lichádes palautuvat Likhaaseen, joka oli Herakleen palvelija.
Licháda oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Istiaía-Aidipsóksen kunnaksi yhdessä Aidipsóksen, Artemísion, Istiaían ja Oreoín kanssa, jolloin se muuttui uuden kunnan kunnallisyksiköksi.
Kunnallisyksikön osat.
Lichádan kunnallisyksikkö muodostuu seuraavista kyläyhdyskunnista ja asutuksista:
Lilántia

Lilántia (; virallisesti Δημοτική Ενότητα Ληλαντίων, "Dimotikí Enótita Lilantíon") on yksi Chalkídan kunnan kunnallisyksiköistä ja entinen itsenäinen Kreikan kunta. Se sijaitsee Euboian alueyksikössä Keski-Kreikan alueella. Kunnallisyksikön väkiluku on 16 994 (vuonna 2011).
Lilántian kunnallisyksikkö käsittää Chalkídan kunnan itäosan Euboian saaren keskiosissa Eteläisen Euboianlahden rannalla. Se on saanut nimensä Lilántion tasangosta. Kunnallisyksikön suurimmat asutukset ovat Vasilikón ja Ágios Nikólaoksen kaupungit. Lilántia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chalkídan kuntaan yhdessä Anthidónan, Avlídan ja Néa Artákin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Lilántian kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Malesína

Malesína () on Kreikan kaupunki sekä samanniminen Lokroín kunnan kunnallisyksikkö (Δημοτική Ενότητα Μαλεσίνας/Μαλεσίνης, "Dimotikí Enótita Malesínas/Malesínis") ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 4 526 ja varsinaisen Malesínan kaupungin väkiluku 3 833 (vuonna 2011).
Malesínan pieni kaupunki sijaitsee noin 25 kilometriä itään Atalántin kaupungista ja vajaa kolme kilometriä sisämaahan Pohjoisen Euboianlahden rannasta. Malesínan kunnallisyksikkö käsittää Lokroín kunnan koillisosan lahden rannalla. Malesína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lokroín kunnaksi yhdessä Atalántin, Dafnoúsian ja Opountían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Malesínan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Marmári (Euboia)

Marmári () on Kreikan kylä sekä samanniminen Kárystoksen kunnan kunnallisyksikkö (Δημοτική Ενότητα Μαρμαρίου, "Dimotikí Enótita Marmaríou") ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 2 370 ja varsinaisen Marmárin kylän väkiluku 910 (vuonna 2011).
Marmárin kylä sijaitsee Euboian saaren eteläpään länsirannikolla Eteläisen Euboianlahden rannalla noin 10 kilometriä luoteeseen Kárystoksen kaupungista. Kylä on saanut nimensä antiikin ajan "Marmarionin" alueesta, jossa sijaitsivat antiikin Karystoksen kaupungin marmorilouhokset. Marmárin kunnallisyksikkö käsittää Kárystoksen kunnan keskiosan. Siihen kuuluvat myös Petalioí-saariryhmän saaret, joista suurimmat ovat Megalónisos ja Chersonísi.
Marmári oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kárystoksen kuntaan yhdessä Kafiréaksen ja Stýran kanssa, jolloin se muuttui uuden kunnan kunnallisyksiköksi.
Kunnallisyksikön osat.
Marmárin kunnallisyksikkö muodostuu seuraavista kyläyhdyskunnista ja asutuksista:
Messápia

Messápia (; virallisesti Δημοτική Ενότητα Μεσσαπίων, "Dimotikí Enótita Messapíon") on yksi Dírfys-Messápian kunnan kunnallisyksiköistä ja entinen itsenäinen Kreikan kunta. Se sijaitsee Euboian alueyksikössä Keski-Kreikan alueella. Kunnallisyksikön väkiluku on 13 327 (vuonna 2011).
Messápian kunnallisyksikkö käsittää Dírfys-Messápian kunnan luoteisosan Euboian saaren keskiosissa. Kunnallisyksikön suurin asutus on Psachnán kaupunki. Messápia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dírfys-Messápian kunnaksi yhdessä Dírfyksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Messápian kunnallisyksikkö muodostuu seuraavista kylä- ja kaupunkiyhdyskunnista ja asutuksista: